Nikolajs Žuravļovs

Nikolajs Žuravļovs (;  — , Rīga) bija Latvijas krievu izcelsmes žurnālists un FIDE meistars šahā. Latvijas meistars korespondencšahā (1993).Žuravļovs Nikolajs (1993)

 Biogrāfija 
Starptautiskā meistara šahā Valērija Žuravļova brālis. Beidzis Liepājas 2. vidusskolu, Liepājas skolotāju institūtu (tagad Liepājas Universitāte) un M. Lomonosova Maskavas Valsts universitāti. Pēc profesijas žurnālists. Aktīvi darbojies Latvijas šaha periodikā — no 1967. līdz 1995. gadam strādājis žurnāla "Šahs" redakcijā, vēlākajos gados (2003—2006) bijis žurnāla "Latvijas šaha vēstnesis" redakcijā. Šahu sācis spēlēt 11 gadu vecumā. Divkārtējais Latvijas korespondencšaha čempionātu uzvarētājs (1967—1969, 1975—1977).Latvijas 6. korespondencšaha čempionātsLatvijas 10. korespondencšaha čempionāts Četras reizes uzvarējis Liepājas šaha čempionātā (1960, 1961, 1963, 1965). Bijis Rīgas šaha čempionāta vicečempions 1968. gadā un 3. vietas ieguvējs 1969. gadā. 13 reizes piedalījies Latvijas šaha čempionātu finālos.

Vairāku šaham veltītu grāmatu autors. Nozīmīgāka no tām ir 1980. gadā izdevniecības "Avots" izdotā "Latvijas šahistu jaunrade" (kopā ar Imantu Dulbergu un Genādiju Kuzmičovu), kurā apkopota vērtīga informācija par Latvijas šahistu personālijām. Sastādījis arī šaha mācību grāmatas "Soli pa solim: šaha spēles mācību grāmata iesācējiem" (1981, arī atkārtoti izdevumi krievu valodā 1986, 2012), "Šaha rieksti. Mācību līdzeklis šahista kombinacionālo spēju treniņam un paškontrolei" (1991).

 Vietas Latvijas šaha čempionātos 
 1955. gads — 20. vieta.
 1956. gads — 16.—17. vieta.
 1959. gads — 6.—7. vieta.
 1962. gads — 7.—10. vieta.
 1965. gads — 9.—10. vieta.
 1972. gads — 13. vieta.
 1977. gads — 6.—8. vieta.
 1978. gads — 12.—13. vieta.
 1982. gads — 15. vieta.
 1990. gads — 31.—46. vieta.
 1999. gads — 9.—12. vieta.
 2000. gads — 14.—17. vieta.
 2002. gads — 30. vieta.

 Atsauces 

 Ārējās saites 

Kategorija:1934. gadā dzimušie
Kategorija:2004. gadā mirušie
Kategorija:Latvijas šahisti
Kategorija:PSRS šahisti
Kategorija:Latvijas krievi
Kategorija:Liepājas Universitātes absolventi
Kategorija:Latvijas sporta žurnālisti